เรื่องร้องเรียน: นั่งรถมอเตอร์ไซค์จากแอพพลิเคชัน B*** ผิดคัน แล้วขอลงตรงราชเทวีทาวเวอร์เพื่อรอคนขับตัวจริงมารับ มีวินประจำถิ่นเดินมาบอกวันหลังไปให้ไปนั่งที่อื่น ส่วนคนขับตัวจริงของเราก็แจ้งว่ามารับผู้โดยสารที่ขึ้นผิดคัน เราเองก็ยืนยันผิดนั่งมาผิด วินราชเทวีทาวเวอร์ก็ยังบอกว่าให้ไปขึ้นทางนู้น (ให้เลี้ยวซ้ายทางไปประตูน้ำ) เราก็เลยบอกว่า ไม่ได้อยู่แถวนี้ค่ะ  อันนี้วินมีสิทธิ์อะไรเดินมาข่มขู่แบบนี้คะ? ปี2023 แล้วยังมีวินมอเตอร์ไซค์เดินมาหาเรื่องคนใช้ application อยู่เลยเหรอคะ? รบกวนกทม.จัดการด้วยค่ะ ประชาชนทุกคนมีสิทธิ์เลือกที่จะนั่งรถที่ไหนและเวลา และ application ใดก็ได้ ตามสะดวก ไม่มีสิทธิ์มาข่มขู่แบบนี้นะคะ ตัววินเองเข้าใจผิดก็ไม่มีการขอโทษใดๆค่ะ
การดำเนินการของเจ้าหน้าที่: ฝ่ายเทศกิจสำนักงานเขตราชเทวี ได้จัดเจ้าหน้าที่เทศกิจชุดสายตรวจ เข้าตรวจสอบจุดร้องเรียนดังกล่าว ซิ่งได้ประชาสัมพันธ์-ว่ากล่าวตักเตือน วินจักรยานยนต์ ไม่ให้กระทำการดังกล่าวอีก ทั้งนี้ฝ่ายเทศกิจ จะเข้าตรวจสอบประชาสัมพันธ์วินจักยานยนต์ ในพื้นที่อย่างต่อเนื่องต่อไป เพื่อคุณภาพในการให้บริการครับ
ความเห็นของผู้แจ้ง: ขอบคุณสำหรับการดำเนินการอย่างท่วงที ไม่แน่ใจว่าได้คุยกับคนที่ขู่เรามั้ยแต่อย่างน้อยในวินก็น่าจะคุยกันเองว่าโดนตักเตือนเรื่องพฤติกรรม และไม่ทำแบบนี้กับประชาชนคนอื่นๆรวมทั้งเคารพในตัวเลือกที่ลูกค้าเลือกเองนะคะ  เป็นกำลังใจให้เจ้าหน้าที่ปฏิบัติงานดีๆต่อไปค่ะ🙏🏼 ขอให้เป็นวันที่ดีนะคะ
พื้นที่: แขวงทุ่งพญาไท เขตราชเทวี กรุงเทพมหานคร